Idrettslaget Sverre

Idrettslaget Sverre er et idrettslag i Levanger i Trøndelag. Laget ble stiftet den 26. september 1886, og er et av landets eldste idrettslag. Idrettslaget Sverre har avdelinger innen blant annet fotball, tennis, turn og sykkel.

På fotballsiden har Idrettslaget Sverre lag opp til 16 år. Hjemmebanen heter Leva-Fro Arena Elberg, tidligere kjent som Elberg stadion. I 1996 slo senioravdelingene i Idrettslaget Sverre og Sportsklubben Nessegutten seg sammen og dannet Levanger Fotballklubb.

Den mest kjente utøveren som har representert Idrettslaget Sverre, er syklisten Knut Knudsen, som vant OL-gull i 1972. Av kjente fotballspillere er Vegard Voll, Kristoffer Paulsen Vatshaug og Per Verner Vågan Rønning spillere som har hatt sine barndomsår i Idrettslaget Sverre.

 Eksterne lenker 


Kategori:Idrettslag i Trøndelag
Kategori:Fotballag i Trøndelag
Kategori:Skøyteklubber i Trøndelag
Kategori:Tennisklubber i Norge
Kategori:Sykkellag i Norge
Kategori:Idrettslag etablert i 1886
Kategori:Sport i Levanger
Kategori:1886 i Norge
Kategori:Fotballag etablert i 1886
Kategori:Artikler i skøytesportprosjektet